**Άσκηση 7 – Δημιουργία Σταυρόλεξου**

1. Επιλέξτε ένα **θέμα** της αρεσκείας σας και βρείτε πληροφορίες γι’ αυτό. Μπορείτε να ανατρέξετε είτε στο Διαδίκτυο, είτε στα σχολικά βιβλία σας.
2. Εντοπίστε **5 βασικές έννοιες** του θέματός σας, για τις οποίες μπορείτε να δώσετε μία σαφή περιγραφή έτσι ώστε να εντοπίζονται εύκολα από τον λύτη.
3. Προσπαθήστε να τις **διατάξετε** σε τέτοια μορφή ώστε να δημιουργηθεί ένα σταυρόλεξο.
4. Κατασκευάστε στο Word έναν **πίνακα** με 13 γραμμές και 13 στήλες για το σταυρόλεξό σας, χρησιμοποιώντας αρίθμηση για τις έννοιες και σκίαση στα επιθυμητά κελιά. Για να εισάγετε ένα πίνακα πηγαίνετε Εισαγωγή → Πίνακας → Εισαγωγή πίνακα και επιλέγετε τον αριθμό των γραμμών και των στηλών. Για να βάλετε σκίαση επιλέγετε τα τετράγωνα που θέλετε, και στην κορδέλα που εμφανίζεται στο πάνω μέρος επιλέγετε σκίαση και διαλέγετε το χρώμα που θέλετε. Ανοίξτε το αρχείο «Το σταυρόλεξο των Χριστουγέννων» για να δείτε ένα παράδειγμα που θα σας βοηθήσει.
5. Τοποθετήστε πάνω από τον πίνακα έναν **τίτλο**, σε μορφή WordArt, για το σταυρόλεξό σας.
6. Κάτω από τον πίνακα δημιουργήστε μία **λίστα με αντίστοιχη αρίθμηση** για την περιγραφή των εννοιών σας.
7. Τέλος, γράψτε **τα ονοματεπώνυμά σας** και **αποθηκεύστε** την εργασία σας στο φάκελο του τμήματός σας, δίνοντας το όνομα «**Σταυρόλεξο**».